**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

 13.01.2015թ. ք.Երևան

 ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող՝ արդարադատության լեյտենանտ Ս. Հովհաննիսյանս, ուսումնասիրելով 28.12.2013թ. հարուցված թիվ 01/06-8019/13 կատարողական վարույթի նյութերը.

Պ Ա Ր Զ Ե Ց Ի

ՀՀ Աջափնյակ և Դավթաշեն վարչական շրջանների ընդհանուր իրավասության դատարանի կողմից 03.10.2013թ. տրված թիվ ԵԱԴԴ/1901/03/13 կատարողական թերթի համաձայն պետք է՝ «Սնաբէներգո» ՍՊԸ-ից հօգուտ «Հայաստանի էլեկտրական ցանցեր» ՓԲԸ-ի բռնագանձել 119.866.727 ՀՀ դրամ:

Պարտապանից բռնագանձել նաև՝ բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Կատարողական գործողությունների ընթացքում սահմանափակում է կիրառվել պարտապան «Սնաբէներգո» ՍՊԸ-ին սեփականության իրավունքով պատկանող՝ MITSUBISHI 3000 GT TURBO SPYDER մակնիշի, 205 LL 17 պետհամարանիշի ավտոմեքենայի նկատմամբ, որը չի հայտնաբերվել և վերը նշված ավտոմեքենայի նկատմամբ հայտարարվել է հետախուզում:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան «Սնաբէներգո» ՍՊԸ-ի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

Ո Ր Ո Շ Ե Ց Ի

Կասեցնել՝ 28.12.2013թ. հարուցված թիվ 01/06-8019/13 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Հարկադիր կատարող Ս.ՀՈՎՀԱՆՆԻՍՅԱՆ